English: Thank you for your comments and the questions. I want to start off by, again, recognising and welcoming the cross-party work that went into the parliamentary review, the membership and the terms, and where we are now. And I expect, of course, that there will be slightly a different character where we are as you quite rightly scrutinise me and the Government on taking this plan forward. I understand your concern about some of the centralised functions that we've been advised and recommended to create, not just in the review, but also in the Organisation for Economic Co-operation and Development review as well. I think your question of are there enough people of the right calibre to deliver national transformation comes to that, together with your question about the scrutiny of the national executive. We may want to bring more people in. That's part of what we're looking to do to deliver a national executive. Some of that is about bringing together, in a more coherent way, different parts of our health and care system and to have those, I think it's likely, to be responsible to the director general and the chief executive of the NHS. That then means, of course, that that's going to be responsible to a member linked to the Government and, of course, I expect to be scrutinised on what happens both in committee and here in the Chamber as well. Now, I do actually think that, across Wales, our - . We could always look for would we want more people of greater calibre and quality, and we would always want to say, 'Well, you can never have too many good people'. I actually think our first challenge, though, is to get organisations pointing in the right direction at the same time and the leadership that already exists at not just the senior level, but at peer and delivery and front-line level, and we'll actually see real gain being made in doing so. And that's why the plan sets out that regional partnership boards - which already exist, so we're not going to create a whole new plethora of boards and organisations - they'll be empowered to take forward some of the transformation that we are discussing. And, really, your point about the place of staff - I think it's pretty clear, in having a quadruple aim that we've validated and agreed to take forward in this plan, that the key additional in the quadruple aim is ensuring we have a motivated and sustainable health and care workforce. And that will be hugely important, not just as something to talk about but to deliver in practice. And the challenge in the detail of the delivery on this and on a number of other things is that I don't think you'd expect to see a high level of detail in this plan. I think you have to see the ambition and the clarity in the targets, the actions to be taken, in the timescale to deliver them, rather than a very detailed operational plan for the service. That would, very quickly, become out of date. But the challenge is how we achieve our targets and the actions that we have set out. It's also worth mentioning that the NHS staff survey has just recently opened, so, if any members of the NHS staff family are watching, then I'd encourage you to take part in the staff survey and tell it how it is about what's good, what's bad and what's indifferent within your organisation. We have a similar challenge about keeping on board the social care workforce, and I'm pleased to note that the British Association of Social Workers in Wales have welcomed the plan as well. I just want to finish by dealing with your point about transformation. In the plan, you will have seen that we've asked each regional partnership board to develop two particular models to try and deliver some of that transformation. Now, there's a deliberate ask there to make sure that we're having something done on a large enough scale - so, not just a small area of transformation that is isolated to a single community, but a much larger level of transformation that all of those regional board partners can agree on and get behind. And that's really important, because that again reinforces our view that it must be the health service and local government and other partners who are agreeing on what our transformational areas of activity are for them all to engage in and support, to make the change that we've discussed many times in the past. And the transformation fund will help to promote that and to take it forward. But we also think that's likely to generate a number of areas where partners don't need the transformation fund to agree on doing something together. Because the real priority is not how we use £100 million of transformation funding, important as that is in advancing and kick-starting the pace of some of the change want to see, it's actually how we more progressively use the £9 billion of money on health and social care spend together and that's a challenge. How much more of it will they spend together on the same objective to the same high level plan and with the same workforce working closer and closer together and that is what we're looking to achieve.
Welsh: Diolch am eich sylwadau a'r cwestiynau. Fe hoffwn i ddechrau drwy, unwaith eto, gydnabod a chroesawu'r gwaith trawsbleidiol a wnaed ar yr arolwg seneddol, yr aelodaeth a'r telerau, a lle rydym ni arni nawr. Ac wrth gwrs, rwy'n disgwyl y bydd ychydig o gymeriad gwahanol o ran lle yr ydym ni wrth i chi graffu yn gwbl briodol arnaf fi a'r Llywodraeth wrth inni ddatblygu'r cynllun hwn. Rwy'n deall eich pryder am rai o'r swyddogaethau canolog yr ydym ni wedi cael ein cynghori i'w creu ac sydd wedi cael eu hargymell inni, nid yn unig yn yr adolygiad, ond hefyd yn adolygiad y Sefydliad ar gyfer Cydweithrediad a Datblygiad Economaidd. Rwy'n credu bod eich cwestiwn a oes digon o bobl o'r safon briodol i gyflawni trawsnewid cenedlaethol yn cyfeirio at hynny, ynghyd â'ch cwestiwn ynghylch craffu ar y weithrediaeth genedlaethol. Efallai yr hoffem ni gael mwy o bobl. Mae hynny'n rhan o'r hyn yr ydym ni'n ceisio ei wneud i greu gweithrediaeth genedlaethol. Mae rhywfaint o hynny'n ymwneud â dwyn ynghyd, mewn ffordd fwy cydlynol, gwahanol rannau o'n system iechyd a gofal, a bod y rheini, rwy'n credu ei bod hi'n debygol, yn atebol i'r cyfarwyddwr cyffredinol a phrif weithredwr y GIG. Mae hynny'n golygu wedyn, wrth gwrs, y bydd hynny'n atebol i aelod sy'n gysylltiedig â'r Llywodraeth ac, wrth gwrs, rwy'n disgwyl craffu ar yr hyn sy'n digwydd yn y pwyllgor ac yma yn y Siambr yn ogystal. Nawr, rwyf wir yn meddwl, ledled Cymru, bod ein - .Gallem bob amser ofyn a hoffem ni fwy o bobl o safon ac ansawdd gwell, a byddem bob amser eisiau dweud, 'Wel, allwch chi byth gael gormod o bobl dda'. A dweud y gwir, fodd bynnag, rwy'n credu mai ein her gyntaf yw sicrhau bod sefydliadau'n teithio i'r cyfeiriad cywir ar yr un pryd, a'r arweinyddiaeth sydd eisoes yn bodoli nid yn unig ar y lefel uwch, ond ar lefel cymheiriaid a chyflenwi a'r rheng flaen, ac y byddwn wir yn gweld cynnydd gwirioneddol yn cael ei wneud drwy wneud hynny. A dyna pam mae'r cynllun yn nodi y bydd y byrddau partneriaeth rhanbarthol - sydd eisoes yn bodoli, felly nid ydym yn mynd i greu llu o fyrddau a sefydliadau newydd - yn cael eu grymuso i fwrw ymlaen â rhywfaint o'r trawsnewid yr ydym ni'n ei drafod. Ac, a dweud y gwir, mae eich pwynt am le staff - rwy'n credu ei bod hi'n eithaf clir, gan ein bod wedi dilysu nod pedwarplyg ac wedi cytuno i fwrw ymlaen ag ef yn y cynllun hwn, mai'r peth allweddol ychwanegol yn y nod pedwarplyg yw sicrhau bod gennym ni weithlu iechyd a gofal brwdfrydig a chynaliadwy. A bydd hynny'n eithriadol o bwysig, nid dim ond fel rhywbeth i siarad amdano ond i'w gyflawni'n ymarferol. A'r her o ran manylion cyflawni hyn a nifer o bethau eraill yw nad wyf yn credu y byddech yn disgwyl gweld manylder sylweddol yn y cynllun hwn. Rwy'n credu bod yn rhaid ichi weld yr uchelgais a'r eglurder yn y targedau, y camau i'w cymryd, o fewn yr amserlen i'w cyflawni, yn hytrach na chynllun gweithredol manwl iawn ar gyfer y gwasanaeth. Byddai hynny, yn gyflym iawn, yn dyddio. Ond yr her yw sut ydym ni'n cyflawni ein targedau a'r camau gweithredu yr ydym ni wedi'u hamlinellu. Mae hefyd yn werth nodi bod arolwg staff y GIG newydd agor, felly, os yw unrhyw aelodau o deulu staff y GIG yn gwylio, hoffwn eich annog i gymryd rhan yn yr arolwg staff a dweud y gwir am yr hyn sy'n dda, yr hyn sy'n wael a'r hyn sy'n weddol yn eich sefydliad. Mae gennym ni her debyg o ran cadw cefnogaeth y gweithlu gofal cymdeithasol, ac rwy'n falch o nodi bod Cymdeithas Gweithwyr Cymdeithasol Prydain yng Nghymru wedi croesawu'r cynllun yn ogystal. Hoffwn orffen drwy ymdrin â'ch pwynt ynghylch trawsnewid. Yn y cynllun, byddwch wedi gweld ein bod wedi gofyn i bob bwrdd partneriaeth rhanbarthol ddatblygu dau fodel arbennig i geisio cyflawni rhywfaint o'r trawsnewid hwnnw. Nawr, rydym ni wedi gofyn yn fwriadol i wneud yn siŵr bod rhywbeth yn cael ei wneud ar raddfa ddigon mawr - felly, nid dim ond ardal fach o drawsnewid sy'n unigryw i un gymuned, ond trawsnewid llawer mwy sylweddol y gall yr holl bartneriaid bwrdd rhanbarthol hynny gytuno arno a'i gefnogi. Ac mae hynny'n bwysig iawn, oherwydd mae hynny eto'n atgyfnerthu ein barn bod yn rhaid i'r gwasanaeth iechyd a llywodraeth leol a phartneriaid eraill sy'n cytuno ynglŷn â beth yw ein meysydd gweithgarwch trawsnewidiol i gyd gymryd rhan ynddynt a'u cefnogi, i wneud y newid yr ydym ni wedi'i drafod droeon yn y gorffennol. A bydd y gronfa drawsnewid yn helpu i hybu hynny a bwrw ymlaen ag ef. Ond rydym ni hefyd yn credu bod hynny'n debygol o greu nifer o feysydd lle nad oes angen y gronfa drawsnewid ar y partneriaid i gytuno i wneud rhywbeth gyda'i gilydd. Oherwydd y flaenoriaeth mewn difrif yw nid sut ydym ni'n defnyddio £100 miliwn o gyllid trawsnewid, er mor bwysig yw hynny o ran hybu a rhoi dechrau da i rywfaint o'r newid yr hoffem ni ei weld, ond sut ydyn ni'n defnyddio'r £9 biliwn o arian i'w wario ar iechyd a gofal cymdeithasol mewn modd mwy blaengar gyda'n gilydd, ac mae hynny'n her. Faint mwy ohono fyddan nhw'n ei wario gyda'i gilydd ar yr un amcan wrth ddilyn yr un cynllun blaengar a gyda'r un gweithlu'n gweithio'n agosach ac yn agosach gyda'i gilydd, a dyna beth rydym ni'n ceisio ei gyflawni.